[bookmark: _GoBack]Межы разбураны, абмежаванні зняты, дзялення больш няма. Цяжка сказаць, калі завяршыўся гэты працэс, але пачалося ўсе, верагодна, з з'яўлення электрычнасці. Ужо пазней мы пачуем аб масавай свядомасці, аб постіндустрыяльным грамадстве, а там ужо і да інтэрнэт-культуры недалёка. У гэты прамежак абывацель пачынае дыстанцыявацца ад творчасці, якая перастае быць рэалістычнай. Паведамленне губляецца ў абстрактным малюнку і абсурдзе.
Дакладна, што і сярод нас не шмат такіх, хто здольны беспамылкова ўнікаць у сутнасць рэчаў. Памыляемся ж мы часцей за ўсё, калі не бачым у прадуктах, якія закліканы стаць нашым працягам, іх сутнасці: таго, што яны ўжо самі па сабе паведамленні. Калі паведамленнем можа стаць нават тое, што мы не мыслім, як сродак камунікацыі, то гэта яшчэ больш пагаршае сітуацыю. Вядома, добра, калі прадуктамі такога роду могуць карыстацца ўсе без выключэння. Але я не схільны да тэхналагічнага аптымізму. Тое, што тэхналогіі становяцца інтэлектуальнымі, становяцца персаніфікаванымі (пры панаванні "тэхналагічнага ідыятызму") мяне ніколькі не радуе. Гэта азначае толькі тое, што імкненне да камфорту ўжо амаль перамагло права на таямніцу асабістага жыцця. Прычым адна з галоўных праблем у тым, што этыка ў Інтэрнэце прынцыпова адрозніваецца ад этыкі ў рэальным жыцці. Каб правесці даследванне ва ўмовах асабістага кантакту трэба абавязкова спытаць дазволу, але ў сетцы карыстачу часта не падаюць магчымасці выбару ў тым, якія данныя прадастаўляць. Улічваючы гэта, я не магу сказаць, што ўсё большае распаўсюджванне медыя ідзе нам на карысць.
Здаецца, тут мне прыйдзецца звярнуцца да ўведзенаму Тойнбі тэрміна " esterification ". Пытанне толькі ў тым, што разумець пад ім і пад ростам. З пункту гледжання кагосьці можа 
і здацца, што адбываецца рост эфектыўнасці камунікацыі, але ці так гэта?
Netflix, калі ён яшчэ распаўсюджваў фізічныя копіі фільмаў, даваў цудоўныя рэкамендацыі. Бо адпраўляць пакупніку тое, што яму не спадабацца, значыла моцна рызыкаваць. Калі ж сэрвіс перайшоў на віртуальны прадукт, то алгарытм выдачы рэкамендацый змяніўся для ахопу большай аўдыторыі. Бо Netflix ўжо нічым не рызыкаваў. Вядома, многія карыстальнікі гэта заўважылі, і Netflix нават правёў конкурс на лепшы алгарытм з салідным прызам. У выніку пераможца быў вызначаны, але алгарытм так і не быў убудаваны ў сістэму рэкамендацый. Гэты прыклад паказальны тым, што ён адлюстроўвае тое, як медыя разумеюць эфектыўнасць. Падобны працэс адбываецца і ў сацыяльных сетках. Розніца толькі ў тым, што калі раней яны выкарыстоўваліся выключна для зносін, то цяпер яны – гэта агрэгатары кантэнту. Колькасць дыферэнцыруючых фактараў павялічылася ў разы, але з медыя адбыўся супрацьлеглы працэс. Усе функцыі перапляліся ў адзіным комплексе. Усё стала так блізка, што гэта стала падобна на вёску, глабальную вёску. Зараз любое выказванне можа быць успрынята, як акт агрэсіі. І калі ты не з усімі, то ты супраць усіх. Своеасаблівае вяртанне да племяннога менталітэту, імкнення абараніцца. Але толькі незразумела: што мы абараняем сёння.
